62019TJ0384_INF
2021 m. rugsėjo 29 d. Bendrojo Teismo (aštuntoji kolegija) sprendimas
Parlamentas / Axa Assurances Luxembourg ir kt.
(Byla T‑384/19)
„Arbitražinė išlyga – Draudimo „nuo visų su statybviete susijusių rizikų“ sutartis – Liuksemburge esančio Konrado Adenauerio pastato išplėtimas ir atnaujinimas – Lietaus vandens padaryta žala – Reikalavimas atlyginti išlaidas ir žalą – Draudimo taikymo sritis – Neapdraudimo išlyga – Papildomos procedūrinės prievolės – Procesas, kuriame byla iš dalies nagrinėjama už akių“
1.
Teismo procesas – Kreipimasis į Bendrąjį Teismą remiantis arbitražine išlyga – Bendrojo Teismo jurisdikcija, apibrėžta išimtinai SESV 256 ir 272 straipsniais ir arbitražine išlyga – Apimtis
(SESV 256 ir 272 straipsniai)
(žr. 43, 44 punktus)
2.
Teismo procesas – Kreipimasis į Bendrąjį Teismą remiantis arbitražine išlyga – Draudimo sutartis – Draudimas „nuo visų su statybviete susijusių rizikų“ – Lietaus vandens padaryta žala Europos Parlamento Konrad Adenauer pastate – Parlamento reikalavimas atlyginti išlaidas ir žalą – Draudimo taikymo sritis – Neapdraudimo išlyga – Potvynio sąvoka
(SESV 256 ir 272 straipsniai; Europos Parlamento ir Tarybos direktyvos 2007/60 1 ir 2 straipsniai)
(žr. 77, 78, 81–96, 99–111 punktus)
3.
Teismo procesas – Kreipimasis į Bendrąjį Teismą remiantis arbitražine išlyga – Draudimo sutartis – Draudimas „nuo visų su statybviete susijusių rizikų“ – Lietaus vandens padaryta žala Europos Parlamento Konrad Adenauer pastate – Parlamento reikalavimas atlyginti išlaidas ir žalą – Ieškinys dėl sutartinės atsakomybės – Sąlygos – Neteisėti veiksmai – Žala – Priežastinis ryšys – Įrodinėjimo pareiga – Vienos iš sąlygų netenkinimas – Viso ieškinio dėl žalos atlyginimo atmetimas
(SESV 256, 272 ir 340 straipsniai)
(žr. 125–129, 133 punktus)
Dalykas
SESV 272 straipsniu grindžiamas prašymas priteisti iš atsakovių atlyginti išlaidas, susijusias su per smarkias liūtis 2016 m. gegužės 27 ir 30 d. vandens padaryta žala Konrado Adenauerio pastatui, esančiam Liuksemburge.
Rezoliucinė dalis
1.
Priteisti iš Nationale-Nederlanden Schaderverzekering Maatschappij NV Europos Parlamentui 79653,89 euro sumą ir su tuo susijusius teisės aktuose nustatytus delspinigius už pavėluotą mokėjimą nuo 2017 m. gruodžio 22 d., kurių dydis yra palūkanų normos, Europos Centrinio Banko (ECB) taikomos pagrindinėms jo refinansavimo operacijoms, ir aštuonių procentinių punktų suma.
2.
Atmesti likusią ieškinio dalį.
3.
Nationale-Nederlanden Schaderverzekering Maatschappij padengia bylinėjimosi išlaidas, patirtas per su ja susijusį procesą, kuriame byla išnagrinėta už akių.
4.
Parlamentas padengia savo bylinėjimosi išlaidas ir du trečdalius Axa Assurances Luxembourg SA, Bâloise Assurances Luxembourg SA ir La Luxembourgeoise SA patirtų bylinėjimosi išlaidų.